Reverentissimo patri ac domino Innocentio, Dei gratia summo pontifici, sanctitatis suæ servi R., primæ Lugdunensis ecclesiæ minister humilis, et S., ejusdem ecclesiæ decanus, salutem et tam devotam quam debitam obedientiam. Placuit sanctitati vestræ causam quæ inter Cluniacensem ecclesiam, ex parte una, et Menatense monasterium, de subjectione ipsius et obedientiæ eidem ecclesiæ faciendæ, ex parte alia vertitur, parvitati nostræ committere terminandam. Nos vero, secundum vestri jussionem mandati in negotio procedere cupientes, cum Menatensi abbati dies quamplures assignassemus, et earum quasdam frivolis et minus canonicis excusationibus delusisset, etc................. perturbare præsumant, nisi manum vicis vestræ contra se voluerint adgravare, quæ vestra circumspectio cognoverit ordinanda.